Source: https://www.zakonypreludi.sk/zz/2016-178
Timestamp: 2020-06-05 02:55:03+00:00
Document Index: 8138255

Matched Legal Cases: ['§ 57', '§ 6', '§ 2', '§ 3', '§ 7', '§ 8']

178/2016 Z. z. Novela vyhlášky o posudzovaní zariadení a systémov pri prevádzkovaní hazardných hier | Aktuálne znenie
178/2016 Z. z.
Vyhláška č. 178/2016 Z. z.Vyhláška Ministerstva financií Slovenskej republiky, ktorou sa mení a dopĺňa vyhláška Ministerstva financií Slovenskej republiky č. 17/2009 Z. z., ktorou sa ustanovujú náležitosti žiadosti o odborné posudzovanie zariadení a systémov využívaných pri prevádzkovaní hazardných hier
Platnosť od 19.05.2016
Účinnosť od 01.06.2016 do30.06.2020 (za 25 dní)
Zrušený 437/2019 Z. z.
Aktuálne znenie 01.06.2016 - 30.06.2020
z 2. mája 2016,
ktorou sa mení a dopĺňa vyhláška Ministerstva financií Slovenskej republiky č. 17/2009 Z. z., ktorou sa ustanovujú náležitosti žiadosti o odborné posudzovanie zariadení a systémov využívaných pri prevádzkovaní hazardných hier
Ministerstvo financií Slovenskej republiky podľa § 57a písm. b) zákona č. 171/2005 Z. z. o hazardných hrách a o zmene a doplnení niektorých zákonov v znení zákona č. 659/2007 Z. z. ustanovuje:
Vyhláška Ministerstva financií Slovenskej republiky č. 17/2009 Z. z., ktorou sa ustanovujú náležitosti žiadosti o odborné posudzovanie zariadení a systémov využívaných pri prevádzkovaní hazardných hier sa mení a dopĺňa takto:
1. V § 6 sa odsek 2 dopĺňa písmenami o) a p), ktoré znejú:
„o) technický opis virtualizovanej časti centrálneho počítačového systému, ak je centrálny počítačový systém úplne alebo čiastočne virtualizovaný, pričom z tohto opisu musí byť zrejmé, že spĺňa požiadavky pre centrálny počítačový systém podľa osobitného predpisu,1)
p) technický opis virtualizovanej časti záložného počítačového systému, ak je záložný počítačový systém úplne alebo čiastočne virtualizovaný, pričom z tohto opisu musí byť zrejmé, že spĺňa požiadavky pre záložný počítačový systém podľa osobitného predpisu.1a)“.
„1) § 2 vyhlášky Ministerstva financií Slovenskej republiky č. 641/2008 Z. z., ktorou sa ustanovujú požiadavky na zariadenia a systémy využívané pri prevádzkovaní hazardných hier, ktorými sú videohry.
1a) § 3 vyhlášky č. 641/2008 Z. z.“.
2. V § 7 ods. 2 písm. k), § 8 ods. 2 písm. j) a ods. 7 písm. i) sa nad slovom „predpisu“ odkaz „1)“ nahrádza odkazom „1b)“.
„1b) Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.“.